વડોદરાની MS યુનિવર્સિટીની પોલિટેકનિક કોલેજમાં માર્ચ 2014માં બનેલી રેગિંગની ઘટનામાં સંડોવાયેલા નવ સ્ટુડન્ટ સામે સિન્ડીકેટની બેઠકમાં પગલાં ભરવાની મંજૂરી અપાઈ છે. જેના પગલે વિદ્યાર્થી કુલદીપ મોરીની યુનિવર્સિટીમાંથી કાયમી ધોરણે હકાલપટ્ટી કરાઈ છે. જ્યારે અન્ય વિદ્યાર્થીઓ સિદ્ધાર્થ ઝાલા, મયૂર પટેલ, કેતન ધમાલીયા, સચીન પટેલ અને મૌલિક પરમારને બે વર્ષ માટે અભ્યાસ કરવા પર પ્રતિબંધ મુકાયો છે. જ્યારે જયેશ બલાઈ, વિકાસ દુબે અને હરપાલ રાણાને યુનિવર્સિટી કેમ્પસમાં પ્રવેશબંધીનું ફરમાન કરાયું છે.